google/wiki40b huggingface dataset:
Isabella av Valois

Isabella av Valois (født 9. november 1389 i Paris, død 13. september 1409) var en engelsk dronning ved sitt ekteskap med kong Rikard II av England.

Bakgrunn

Isabella var datter av Karl VI av Frankrike og Isabella av Bayern. Hun var dermed også søster av Katarina av Valois, som senere skulle gifte seg med Henrik V av England, og av kong Karl VII av Frankrike.

Ekteskap

Kort etter at hans første hustru, Anne av Böhmen døde 9. juni 1394, begynte den så langt barnløse kong Rikard II av England se se seg rundt etter en ny ektefelle. Allerede i august 1394 sendte han folk til blant annet Frankrike, uten at de eksplisitt kunngjorde at de var på brudeskue for den engelske kongen. I mars 1395 reiste imidlertid en engelsk delegasjon på uttrykkelig leting etter en potensiell brud til Aragón. Den franske regjering, som så på en ekteskapelig union mellom England og Aragon som en fare, sendte da omgående et følge til Rikard II, som da var på ekspesisjon i Irland. De påfølgende ekteskapsforhandlinger førte til at den da 29-årige Richard besteme seg for den da bare fem år gamle Isabelle. Både den engelske og den franske side ønsket da en slutt på krigen mellom seg, en del av det som etterhvert ble kalt hundreårskrigen.
Isabella ble dermed gift ved seks års alder med den nesten 30-årige Rikard II av England den 31. oktober 1396. Giftemålet var blitt arrangert som et tegn på fred mellom England og Frankrike, som da befant seg - midlertidig - i fred under . Rikard skal ha behandlet henne med respekt og satt pris på henne. Da kongen reiste til Irland på krigstokt i 1399 etterlot han henne i Porchester Castle, og da han vendte tilbake ble han tatt til fange og avsatt.
Isabella var bare ti år da hun ble enke etter at hennes make var blitt myrdet i 1400. Ekteskapet var naturlig nok barnløst.
Englands nye monark Henrik IV planla at hun skulle gifte seg med hans sønn, den senere Henrik V av England, men ble nødt til å oppgi planena da Isabella nektet å gå med på dem og i stedet demonstrativt gikk inn i en offisiell sørgeperiode. Henrik IV lot henne til slutt vende tilbake til Frankrike.
Hun giftet seg der med sin 11 år gamle fetter heruig Karl av Orléans i 1406. Hun døde i barsel, nitten år gammel.
International Football Association Board

Arbeid

IFAB består av representanter fra hvert av fotballforbundene i Storbritannia – engelske The Football Association (FA), skotske Scottish Football Association (SFA), walisiske Football Association of Wales (FAW) og Irish Football Association (IFA) fra Nord-Irland – og det internasjonale fotballforbundet (FIFA). Hvert av de britiske fotballforbundene har én stemme, mens FIFA har fire. Vedtak i IFAB må ha minst seks stemmer bak seg. Det betyr i praksis at FIFAs godkjennelse er nødvendig for alle vedtak i IFAB, men FIFA kan ikke endre reglene alene; de må i tillegg ha støtte fra minst to av de britiske fotballforbundene.
Styret møtes to ganger i året, en gang for å avgjøre mulige endringer av spillereglene og en gang for å diskutere interne saker. Det første møtet kalles det årlige hovedmøtet (Annual General Meeting, AGM) og det andre kalles det årlige arbeidsmøtet (Annual Business Meeting, ABM). Fire uker før hovedmøtet må medlemsforbundene sende sine skrevne forslag til forbundet som skal være vert for møtet. FIFA lager så ei liste over forslag som sendes til de andre medlemsforbundene for vurdering. Hovedmøtet holdes i februar eller mars og arbeidsmøtet holdes i september eller oktober.

Historie

Selv om fotballens spilleregler for det meste var blitt standardisert innen 1880-tallet, hadde Storbritannias fire fotballforbund fremdeles litt forskjellige regler. Dette medførte problemer ved kamper på tvers av landegrensene, og man brukte da de reglene som gjaldt for hjemmelaget. Denne løsningen fungerte på et vis, men var langt fra ideell. For å løse dette møttes FA, SFA, FAW og IFA i Manchester 6. desember 1882 for å fastsette regler som kunne brukes under landskamper på De britiske øyer. Konferansen stiftet den første internasjonale turneringen, British Home Championship, og foreslo at det skulle etableres et permanent organ for å regulere spillereglene i Storbritannia og Irland.
IFABs første møte ble holdt i FAs lokaler ved Holborn Viaduct i London onsdag 2. juni 1886. FA, SFA, FAW og IFA hadde like mange stemmer hver.
Det internasjonale fotballforbundet (FIFA), fotballens internasjonale styringsorgan, ble stiftet i Paris i 1904, og erklærte at de ville følge reglene som IFAB fastsatte. Fotballenes økende popularitet internasjonalt førte til at FIFA ble medlem i IFAB i 1913. Opprinnelig hadde FIFA bare to stemmer, det samme som hvert av de britiske fotballforbundene, og vedtak måtte ha fire femdels flertall for å bli gyldige. Dermed kunne de britiske fotballforbundene endre spillereglene mot FIFAs ønske hvis de gikk sammen om det. I 1958 ble dagens stemmeordning vedtatt, slik at hvert av de britiske forbundene har én stemme, FIFA fire, og det trengs seks stemmer for endre reglene.
Samuel Tefera

2017

Tefera fikk sølv på 1500 meter under det etiopiske mesterskapet i friidrett i 2017, bak Teressa Tolossa. Han vant 1500 meter under FBK Games i Nederland, og deltok i VM i friidrett 2017, men ble slått ut i forsøksheatet.

2018

Han vant 1500 meter under VM i friidrett innendørs 2018 i Birmingham, og vant 1500 meter under det etiopiske mesterskapet i friidrett 2018. I U20-VM i friidrett 2018 kom han på femteplass på denne distansen. Han deltok også i Diamond League 2018, og kom der på åttendeplass i Diamond League-finalen.

2019

Den 16. februar 2019 satte han verdensrekord på 1500 meter innendørs da han vant Müller Indoor Grand Prix. Tiden hans ble 3:31,04.
Ixorida

Utseende

Små til middelsstore, langstrakte, gullbasser uten metallisk glans. Grunnfargen er gjerne svart, med tegninger i hvitt, gult og oransje.

Utbredelse

Slekten er utbredt i Sørøst-Asia.
Géori Boué

Bakgrunn

Georgette Boué studerte ved sin fødebys musikkonservatorium (solfege, piano, harpe, stemme) med Claude Jean.

Karriere

Etter å ha vunnet en førstepremie i en vokal-konkurranse, debuterte hun ved Capitole de Toulouse i 1934, da bare 16 år gasmmel, i mindre roller, for eksempel som Urbain i Les Huguenots, Siebel i Faust og Stéfano i Romeo og Julie. Snart ble dette fulgt av større roller som hovedrollene i Mireille og Micaëla i Carmen.
Hun hadde sin parisiske debur ved Opéra-Comique i 1939, som Mimi i La Bohème (og sang sin tusende fremføring i rollen ved Salle Favart den 3. mai 1951). Blant andre av hennes roller kan fremheves Lakmé, Manon (den 2000. fremføring 18. januar 1952) og Ciboulette (førstefremføring ved e Opéra-Comique). Hennes debut at ved Palais Garnier fant sted i 1942, som Marguerite i Faust. Hun fortsatte i rollene som Juliette i Roméo et Juliette, Thais, Salomé i Hérodiade, Louise, Gilda i Rigoletto, Violetta i La traviata, Desdémone i Otello, Tosca, Madama Butterfly, Tatiana i Eugene Onegin, og flere.
Internasjonalt opptrådte hun på Liceu i Barcelona, La Scala i Milano, som Mélisande under Victor De Sabata i 1949, Mexico, Rio de Janeiro, Chicago og på Bolsjoiteateret i Moskva som Tatyana i 1956.
Hun sang i operetter som La belle Hélène, The Merry Widow og i samtidsoperaer som Le fou og Les Adieux av Marcel Landowski og Colombe av Jean-Michel Damase.
Boué hadde en klar stemme med stor kraft, var bemerkelsesverdig for sin plettfrie diksjon. Hun var en av de mest fremtredende franske sopraner i 1940-årene.
Hun ble gift med den franske baryton Roger Bourdin i mai 1944, og kan lyttes til sammen med ham i to innspillinger, Faust under Thomas Beecham, og Thaïs. Hun fikk datteren Françoise Bourdin.
Boué hadde hovedrollen i filmen La Malibran av Sacha Guitry i 1943.
Hun trakk seg tilbake fra scenen i 1970. En rekke innspillinger med henne foreligger, som fra Faust og Thaïs, og L'Aiglon, Angélique, Paganini, Véronique, Les contes d'Hoffmann og L'heure espagnole.
Géori Boué døde i januar 2017 i en alder av 98 år.
Hellas Verona FC

Meritter

Verona ble seriemestre sesongen 1984–1985.
NM i friidrett 1971

Norgesmesterskapet i friidrett 1971 bestod av flere arrangementer som i 1971 kåret norgesmestere i friidrettsøvelsene.
Hovedmesterskapet ble arrangert på Hamar stadion på Hamar i perioden 23. til 25. juli. 
Arrangører var Hamar IL og Hedmark Friidrettskrets.
Kongepokalvinnere var Arve Olsson og Kari Karlsen. 
Se også NM i mangekamp 1971.
Commandoes

Commandoes er en tegneserie i pocketformat (Texas-format) som ble utgitt i Norge av Fredhøis forlag i perioden 1961 – 1969 (format 17 x 12,3 cm), i 1973 (format 17,2 x 24 cm) og i perioden 1973 – 1976 (format 17,2 x 12,5 cm). Det ble også utgitt to samlehefter i 1975 av de ti heftene som ble utgitt i 1973. En stor del ble også utgitt på nytt i pocketbøker i seriene Fredhøis tegneseriebøker og Fredhøis tegneserieromaner. I de syv første årene var utgivelsene ukentlige og det utkom i alt 316 hefter før den første serien stanset.
Innholdet i tegneserien var krigshistorier, hovedsakelig fra andre verdenskrig, men også med tema fra Koreakrigen. I perioden da Commandoes ble utgitt var det flere andre tilsvarende utgivelser fra andre forlag, for eksempel Kampserien, På Vingene, Seriemagasinet og Spion 13.
Hybometopia

Utseende

En liten, slank og spinkel, blank, fint hårete, rødbrun trebukk. Antennene er noe kortere enn kroppen. Pronotum er tønneformet, lengre enn bredt. Dekkvingene er litt rundede og hvelvede, tett punkterte. Beina er ganske korte.

Utbredelse

Arten lever i Sørøst-Europa og den asiatiske delen av Tyrkia.
Paramispila

Utseende

En middelsstor, kraftig, gråbrun trebukk. Antennene er noe kortere enn kroppen. Pronotum er sylindrisk uten tenner på sidene, omtrent så bredt som hodet og mye smalere enn dekkvingene, som er parallellsidige. Pronotum har en oval, mørk flekk på hver side. Dekkvingene har spredte flekker av lyse skjell.

Levevis

Disse billene har larver som lever i død ved.

Utbredelse

Arten er utbredt i India.
Forbundet for transpersoner i Norge

Resultater

Forbundet for transpersoner i Norge (FTPN) har siden 1966 hjulpet mange transpersoner til å leve i større harmoni med seg selv og med omverdenen. For mange transpersoner har veien vært kort fra å leve i skjul til å finne støtte til å komme ut, og derfra til å finne en god måte å uttrykke sitt kjønnsuttrykk- eller identifikasjon. For enkelte har dette betydd å føle glede over små uttrykkstilpasninger i livet, for andre har det vært starten på en kjønnsbekreftende behandling.
FTPN ble i 2013 tildelt støtte fra Barne- ungdoms- og familiedirektoratet (Bufdir) til et pilotprosjekt med lavterskeltilbud for transpersoner, for å bedre levekår og livskvalitet blant transpersoner. Prosjektet gjennomføres i samarbeid med Stensveen ressurssenter. Tiltaket gjør det bl.a. mulig å kunne møte andre i samme situasjon i en trygg situasjon under kyndig rådgivning, og der få hjelp til sitt eget kjønnsuttrykk og støtte til å kunne leve som den man er, og vil være. Forskningsrapporten «Alskens folk» viser med stor tydelighet at livskvaliteten til transpersoner er sterkt avhengig av å kunne være åpen om den man er, av å bli kvitt skam og usikkerhet, og kunne omgi seg med mennesker som gir anerkjennelse en og omsorg. Lavterskeltilbudet tar bl. a. sikte på å hjelpe den enkelte til en slik selverkjennelse og åpenhet.

Historie

Forløperen til Foreningen for Transpersoner Norge ble stiftet i oktober 1966 som Full Personality Expression Northern Europe (FPE-NE). Dette var en skandinavisk organisasjon som etterhvert ble delt i 3 nasjonale regioner: Region Danmark (RD), Region Norge (RN) og Region Sverige RS.
FPE-NE var i stor grad inspirert av datidens pionerarbeid av Virginia Prince i California i USA. Grunnleggerne adopterte den amerikanske foreningens navn med det godkjente tillegget "Northern Europe", formålsparagraf og grunnleggende vedtekter. I 2012/2013 ble fusjon med transgruppen i LLH diskutert. En medlemsundersøkelse viste et klart mandat til å fortsette som en selvstendig organisasjon, samtidig som det er et ønske om et godt samarbeide med andre foreninger som arbeider for å bedre transpersoners kår, bl.a. LLH.
I dag finnes det nasjonale foreninger i de 3 skandinaviske landene og Finland.
Askeby

Askeby er et tettsted i Linköping kommune i Östergötlands län i Östergötland i Sverige. I 2010 hadde tettstedet 518 innbyggere. Askeby ligger cirka 16 kilometer øst for Linköping.
Einar Wang

Karriere

Wang startet sin karriere i en handelsforretning i Tønsberg fra 1871 til 1878. I 1878 fikk han handelsborgerbrev i Holmestrand og etablerte sin egen forretning.

Kommunalpolitikeren

Wang var medlem av Holmestrand bystyre fra 1896 til 1898 og fra 1904 til 1916. Han satt i formannskapet fra 1904 til 1910 og var ordfører fra 1910 til 1916. Han hadde også en rekke verv.

Stortingsrepresentanten

Wang ble valgt inn på Stortinget under Stortingsvalget 1918 som representant for Brevik og Holmestrand. Han satt på tingen i kun en periode.
Chouteau gasskraftverk

Chouteau gasskraftverk er et varmekraftverk i Mayes County, delstaten Oklahoma i det sentrale USA. Det har en installert produksjonskapasitet på 520-532 MW, fordelt på 3 blokker à 2+1 moderne gassturbiner. Operatør er Tenaska Inc.
Utstyret er vesentlig levert av SWPC. Anlegget ble bygget ut i årene 1998–2000. Brenselkilden er naturgass.
I samme fylke ligger Chouteau kullkraftverk.
Yuka Suzuki

Idrettskarriere

Suzuki konkurrerte på kortere distanser tidlig i sin idrettskarriere, og har en personlig rekord på 1500 meter som er fra 2015. Hun deltok i 400 meter hekk under det japanske U18-mesterskapet i friidrett i 2016, men gikk ikke videre fra forsøksheatene der. 
Hun kom på femteplass på 5000 meter under det japanske universitetsmesterskapet i 2018, og kom på andreplass på 3000 meter under Spitzen Leichtathletik i Sveits, bak Marielle Hall fra USA. I juli 2019 deltok hun i Sommeruniversiaden 2019 i Italia, der hun vant halvmaraton, og hun fikk også gull i lagkonkurransen i halvmaraton, sammen Rika Kaseda og Yuki Tagawa.
Köln erkebispedømme

Historie

Den første kjente biskop av Köln var den hellige Maternus omkring 313. Fra 795 førte biskopene av Köln tittelen erkebiskop. I 1164 overførte erkebiskop Rainald av Dassel de hellige tre kongers benrester til Köln. I 1248 la erkebiskop Konrad av Hochstaden ned grunnstenen til Kölnerdomen. I løpet av historien hadde erkebiskopene av Köln, som også var verdslige herskere av erkestiftet Kurköln og tysk-romerske kurfyrster, stadig flere uoverensstemmelser med borgerne i byen Köln. Under de limburgske arvefølgekrigene stilte Köln-borgerne seg ved slaget i Worringen i 1288 på fiendens side, og erkebiskopen mistet den verdslige makten over byen Köln. I 1794 ble erkebispedømmet oppløst som følge av urolighetene som fulgte den franske revolusjon, men det ble gjenopprettet i 1821 av pave Pius VII. I 1958 avsto erkebispedømmet deler av sitt territorium til det nygrunnlagte bispedømmet Essen.
I august 2005 var Köln vert for de 20. katolske verdensungdomsdagene, hvor en million katolske ungdommer fra hele verden var ventet å søke til byen. Johannes Paul II skulle vært der, isteden ble det hans etterfølger Benedikt XVI.
Knivsflå

Knivsflå er en fraflyttet fjellgård oppe på et platå ved siden av fossene De Sju Søstre, ca. 250 meter over Geirangerfjorden. Før de ble omdøpt, het da også disse fossene Knivsfossane. Det er en av flere gårder i og under utsatte fjellheng i Geiranger; med gårder som Megardsplassen, Horvadrag, Matvik, Skageflå og Blomberg. Likevel var det Knivsflå-gården som i eldre tid gikk for å være den beste gården i Geirangerfjorden, trolig på grunn av den flotte plasseringen i solhellingen.
Sightseeingbåten MS «Geirangerfjord» går fra Geiranger sentrum. Fra fjorden tar turen opp 40 minutter til Knivsflå, noe kortere er det opp til Skageflå med en fottur på 25 minutter, og noe lengre er det til Blomberg med en fottur på ca. 60 minutter. Det er også mulig å ringe etter taxibåt om en ombestemmer seg og turen blir for bratt.
Bruket Knivsflå blei fraflyttet fordi herradsstyret mente at risikoen var stor for at en fjellhammar ovanfor husene ville rase ut. Dette har vært den mest utsatte gården i Geiranger, og steinsprang og ras har tatt livet av seks mennesker på Knivsflå i løpet av hundre år.
500 meter ovenfor gården er det et flott utsynspunkt. Det går en knapt synlig sti opp dit.
Kringsjå (Oslo)

Avgresning

Strøket ligger like sør for Sognsvann (de sydligste delene av strøket strekker seg også noe lenger østover), og hele strøket har kontinuerlig Nordmarka i nord og vest. I sør er grensen Carl Kjelsens vei og grøntområdet sør for Nordberg skole, i øst f.o.m gaten Kringsjågrenda.
I sør ligger dermed Sogn (vestlig del) og Nordberg (østlig del), mens Korsvoll ligger i øst.

Bebyggelse og infrastruktur

Kringsjå stasjon og Sognsvann stasjon på Sognsvannsbanen åpnet i 1934. Første del av Kringsjå studentby åpnet i 1967-70, og studentbyen (inkludert Fjellbirkeland som åpnet i 1991) består nå av ca. 2000 boliger.  
Norges idrettshøgskole ligger på Kringsjå, og Riksarkivet holder også til her. Ungdomsskolen Nordberg skole (1997), barneskolen Kringsjå skole (1995) og Kringsjåhallen danner en kompleks i sørvest. Ellers finner man to dagligvarebutikker, en barnehage og et legesenter her.
En natt forbi (sang)

«En natt forbi» (engelsk: Alone, Awake) er en sang Jan Eggum skrev til Wenche Myhre. Wenche spilte den inn og ga den ut på albumet Wenche i 1976. Eggum spilte den inn selv i 1979 og ga den ut på albumet En natt forbi.
VM i skiflyging 2012

Vikersundbakken

Vikersundbakken ble bygget om, og utvidet til mesterskapet, Etter at FIS i juni 2010 vedtok å øke den maksimale høydeforskjellen mellom hoppkanten og laveste punkt på sletta fra 130 til 135 meter, meldte arrangøren i Vikersund at bakken ville bli utbygd til K195 og bakkestørrelse 225 meter. Vikersundbakken vil da være verdens største hoppbakke. Bakken stod klar til bruk til prøve-VM, verdenscuprenn, 11. februar 2011. Under prøve-VM vant Johan Remen Evensen på ny verdensrekord med 246,5 meter. I løpet av mesterskapet 2012 ble det igjen en nordmann som hoppet lengst. 20 år gamle Anders Fannemel fra Hornindal hoppet 244,5 meter, tidenes nest lengte skihopp.
Concorde TV

Concorde TV er et uavhengig TV-produksjonsselskap startet i 2012 av brødrene Bård og Vegard Ylvisåker. Produksjonsselskapets første TV-produksjon var andre sesong av I kveld med Ylvis som ble sendt på TVNorge høsten 2012.
Apespinnere

Utseende

Middelsstore til store (vingespenn 25 – > 100 mm), som oftest brune sommerfugler, men noen er mer fargerike med innslag av gult og rødt. Hunnene er større enn hannene. Kroppen er forholdsvis lang og mer eller mindre sylindrisk, hodet ganske lite og knapt synlig ovenfra. Antennene er temmelig korte, 1/4 – 1/3 av forvingelengden, fjærformede hos hannene og trådformede hos hunnene. Vingene er vanligvis lysebrune med en eller flere mørkere tverrlinjer. De er kledt delvis med oppstående skjell som gir dem et "rufsete" utseende. Forvingene er brede og mer eller mindre trekantede, framhjørnet kan være helt avrundet eller trukket ut til en krok. Bakvingene er brede og trekantede til halvsirkelformede. Beina er ganske korte. Larvene er tett kledt med lange hår.
Slekten Melanothrix utmerker seg ved å være ganske slankt bygde. De kan minne om dagsommerfugler, men skiller seg fra disse ved å ga tråd- eller fjærformede antenner.

Levevis

De hårete larvene lever vanligvis på busker og trær, selv om enkelte ser ut til å leve av gress. Hos mange arter lever de selskapelig, i alle fall når de er unge. I likhet med andre spinnere (Bombycoidea) har larvene ofte neslehår (utricaria), som kan skape stor irritasjon om man får dem på huden. De voksne sommerfuglene flyr om natten og kommer gjerne til lys. Som de fleste medlemmer av Bombycoidea har de reduserte munndeler og tar ikke næring til seg.

Skadedyr

Noen arter kan gjøre en del skade i treplantasjer, særlig eukalyptus, ved å snaugnage trærne. Den indiske arten Nisaga simplex lever på ulike gress og kan gjøre betydelig skade på ris.
Xiangliu

Xiangliu (tradisjonell kinesisk: 相柳, forenklet kinesisk: 相柳, pinyin: Xiāngliǔ) er et nihodet slangemonster innen kinesisk mytologi. Xiangliu var en av Gong Gongs ministre. Senere ble Xiangliu drept av Yu den Store.
En muntlig overlevering av Xiangliu-myten ble nedtegnet i Sichuan så sent som i 1983, med Xiangliu som en nihodet drage som forårsaket flom og annet skadeverk.
Haugerud Idrettsforening

Fotball

A-laget i fotball for menn spilte 2001-sesongen i 3. divisjon, men har de senere årene ligget i lavere divisjoner. Ett nytt A-lag ble reetablert foran 2013. Etter 2014-sesongen rykket Haugerud opp fra 8. divisjon, og spiller 2015-sesongen i 7. divisjon. Omlegginger i seriesystemet etter 2016-sesongen gjør at laget i 2017-sesongen spiller i 8. divisjon. 2017-sesongen endte med opprykk på første forsøk. Dermed spilte laget på nivå åtte i 2018. 2018-sesongen ble tøffere. Laget kjempa tappert etter at nesten hele spillerstallen skifta beite i løpet av året. Spillende trener fra året før forlot klubben før serien var i gang.

Innebandy

A-laget i innebandy for menn rykket ned fra Eliteserien etter 2013/14-sesongen og spiller nå i 1. divisjon. Haugerud vant sin avdeling i 1. divisjon 2014/15, men takket nei til å rykke tilbake i Eliteserien.
Gudenåkåg

Kågfarten

De fleste flatbunnede fartøyene i Danmark ble betegnet som prammer, men det fantes en tradisjonell båttype kalt kåg som danske båtbyggere hadde utviklet for bruk til fiskeri, handel og transport på de danske fjordene og elvene. En slik kåg var lettkonstruert, gjort så enkel som mulig og har en kravellbygde bunn som er helt flat. Kågen bygget for handel var meget romslig som en spissgattet båt, og så bred at den ikke stakk så dypt i vannet.
Helt siden middelalderen og frem til begynnelsen av 1900-tallet hadde fraktfart med flatbunnede fartøyer eksistert på landets mange fjorder og elver. Denne farten som også ble kalt pramfart eller kågfart, ble fortrengt av jernbane og lastebiler som overtok innlandets frakttrafikk. Kågene ble brukt til alle former for transport av materialer som murstein, brensel, papirmasse, høy og så videre.
I den siste halvdel av 1800-tallet da pramfarten var på sitt høyeste, var mellom 150 og 200 kåger i drift på Gudenåen . Det er den mest omfattende virksomheten med prammer i Danmark noensinne. Ved 1810 ble pramfarten på Gudenåen utvidet etter at vannveien fra Bjerringbro til Silkeborg ble gjort farbar med 1 m dybde og 9-10 m bredde. En ny vannvei på 65 km mellom Randers og Silkeborg startet storhetstiden for pramfarten på Gudenåen.

Gudenåkågen i drift

Gudenåkågen ble også kalt fjordkåg fordi disse grunne fraktfartøyene måtte ut til kysten ved fjordens utløp for å overføre lasten til småskipene. Jakter og galeaser klarte ikke å ta seg inn på de grunne fjordene som Randers Fjord fordi de stakk for dypt og vanskelig kunne manøvrere seg frem i de dype rennene.
På fjorden og opp i Gudenåen var det lett å grunnstøte på de mange bankene. Fartøyene som grunnstøtte på en slik sand- eller jordbanke, ble trukket fri med håndmakt ved bruk av et spesielt håndspill som ble festet på land. Å varpe seg fri fra grunnstøting var ikke en uvanlig operasjon for mannskapet på kågen.
Med god vind ble det heist seil i masten, men i motstrøm måtte mannskapet kaste ut tauingstrosse til utplasserte menn som med sine hester trakk kågen opp elven. En sti ble anlagt langs bredden for «pramdragerne» som de ble kalt. Denne yrkesgruppen ble meget dårlig behandlet og endog foraktet av det faste mannskapet som måtte betale leieavgift for hver dag. Pramdragerne hadde ikke lov til å stige om bord på kågen for å overnatte.
For at kågen ikke skulle drive inn på bredden eller mot andre hindringer, måtte mannskapet være klar med lange stenger så de kunne manøvrere fartøyet. De måtte stake det store skipet inn på plassen ved bryggen når det skulle lastes og losses.
Nilgiris (distrikt)

Demografi

Ved folketellingen i 2011 var det 735 071 innbyggere i distriktet, mot 762 141 i 2001. Den urbane befolkningen utgjør 59,32 % av befolkningen.
Barn i alderen 0 til 6 år utgjorde 8,39 % i 2011 mot 11,27 % i 2001. Antallet jenter i den alderen per tusen gutter er 982 i 2011 mot 979 i 2001.
Mia

Annen bruk av navnet

Mia er et vanlig navn på kyr i Norge.